**Natiiviröntgentutkimukset (esim. keuhkot, luut, poskiontelot)**

**Ajanvaraus**     .    .20    , klo     :

**Tutkimuspaikka** (rastitettu paikka)

□ Kainuun keskussairaala.

Sisäänkäynti on uuden sairaalan pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

□ \_\_\_\_\_\_\_\_\_\_\_\_\_\_\_\_\_\_ terveysasema. Ilmoittaudu röntgenin toimistossa.

Korut ja arvoesineet pyydämme jättämään kotiin.

**Tutkimukseen valmistautuminen**

Saat syödä ja juoda, mahdolliset lääkkeet saat ottaa normaalisti ennen tutkimusta.
Jos olet tai epäilet olevasi raskaana, ilmoita asiasta lähettävään yksikköön.

**Tutkimuksen kulku**

Kuvauksissa otetaan pääsääntöisesti kaksi eri suunnan röntgenkuvaa.
Kuvaus tapahtuu joko seisten, maaten tai istuen. Tarvittaessa otetaan lisäkuvia.

**Jälkitoimenpiteet**

Tutkimus ei vaadi jälkitoimenpiteitä.
Tutkimustulokset saat lähettävästä yksiköstä sovittuna aikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon.

Tutkimukseen valmistautumiseen liittyvissä asioissa soittoaikamme on maanantai-perjantai klo 7.30–16 puh. 040 1533 240. Kuvantamisessa on käytössä takaisinsoittojärjestelmä. Soitamme sinulle takaisin samana päivänä tai viimeistään seuraavan työpäivän aikana.